สวัสดีค่ะเมื่อวานหนูดื่มน้ำเปล่า ดื่มจากขวด1.5 ลิตร แล้วมีน้ำอยู่ก้นขวด ตอนหนูดื่มหนูนั่งทำงานอยู่สายตาเลยมองคอม แล้วหยิบขวดน้ำขึ้นมากระดก เกิดอาการสำลัก หนูเลยรีบบ้วนน้ำที่อยู่ในปากทิ้ง แล้วตั้งใจจะเดินไปหลังออฟฟิศเพื่อไปไอ เนื่องจากคนอยู่ในออฟฟิศเยอะเลยเกรงว่าคนจะกลัว แต่พอจะเดินไป หายใจไม่ออกพูดไม่มีเสียง เลยรีบเดินมาสกิดให้พี่ในออฟฟิศทุบหลังให้แรงๆ แล้วหนูพยายามไอแรงๆ หนูไอไม่ได้ช่วงประมาณ 10 วินาทีแรก อารมณ์เหมือนจะวูบเลยค่ะ พี่ที่ออฟฟิศก็พยายามทุบหลังให้แรงๆ จนหนูเริ่มพูดได้เล็กน้อยเลยพยายามไอให้แรงที่สุด จังหวะนั้นคือน้ำตาคลอเบ้า เสียงเปลี่ยนเมื่อผ่านไป มีอาการแสบคอ เจ็บหน้าอก กังวลมากว่าปอดจะติดเชื้อจากการสำลักแล้วน้ำเข้าไปในปอด ตอนนี้รู้สึกหลอนและระแวงมากเลยค่ะ อยากทราบว่าเบื้องต้นต้องสังเกตอาการอะไรไหมคะ กังวลมากๆค่ะขอบค่ะคุณ
สวัสดีค่ะ การสำลักน้ำเปล่า หลังจากนั้นมี แสบคอ น่าจะเป็นปฏิกิริยาการตอบสนองของร่างกายตามปกติเมื่อเกิดการสำลักน้ำ ซึ่งเป็นกลไกเพื่อป้องกันไม่ให้น้ำไหลลงไปสู่ปอดทำให้เกิดปอดติดเชื้อตามมา แต่จริงๆแล้วการที่น้ำจะผ่านลงไปที่ปอดทำให้เกิดปอดติดเชื้อในคนปกติที่ยังมีปฏิกิริยาของร่างกายในการกลืน การป้องกันสารต่างๆลงไปสู่ปอดตามปกติ ไม่ใช่ผู้ป่วยอัมพาตหรือผู้ป่วยติดเตียงนั้น ก็มีโอกาสน้อยมากที่จะมีน้ำผ่านลงไปสู่ปอดทำให้เกิดการติดเชื้อได้ หรือถ้ามีน้ำเพียงเล็กน้อยที่ลงไปก็ไม่น่ามีอันตรายอะไรให้สังเกตอาการหลังจากนี้ ถ้าอาการยังปกติดีตลอด ไม่มีหายใจลำบาก ก็ไม่ต้องทำอะไร ยกเว้นว่ามีอาการผิดปกติใดๆที่เป็นมากจนไม่สบายใจ หรือทำให้หายใจลำบาก ก็ควรรีบไปพบแพทย์